經數: 一七二○

經名: 法華玄論卷第[&FFFF]#

頁數: 四四一

上              欄

如此三世宛然而無起動. 無三世三世卽是

三世無三世. 然無三世三世豈是三世. 三世

無三世豈是無三世. 故非三世非無三世而

三世無三世. 雖三世無三世而非三世無三

世. 所以如來之身不可思議□凡夫二乘境

界也. 次[&FFFF]#論三世無□義. 三不一一不三.

不三不一得爲三一. 故華嚴經云. 現在爲

過去過去爲現在. 過去名現在過去. 現在

名過去現在. 未來名現在未來. 故三世皆是

因緣. 以過去是現在過去過去得爲現在. 以

現在是過去現在現在得爲過去. 未來亦爾.

又三世得爲一世一世得爲三世. 此是一三

名爲三一. 三一得爲不三一. 如現在現在爲

未來. 未來爲現在. 又云過去劫攝現在劫.

現在劫攝未來劫. 長劫攝短劫. 短劫攝長劫.

有佛劫攝無佛劫. 無佛劫攝有佛劫. 乃至一

劫攝一切劫. 一切劫攝一劫. 以有因緣無□

故得如此也. 若有定性何猶能爾. 卽此經

說滅爲不滅不滅爲滅. 不生爲生生爲不生.

故多寶滅而不滅. □釋迦生而不生. 此皆

三世自在無□之義也問一世云何得是三

世. 三世云何得是一世. 三世時節相□云何

得爾耶答華嚴云. 無量劫一念一念無量

劫. 無來無積聚而現諸劫事. 以法無定性故.

菩薩得諸法實相所以能如此也問此猶未

明請示其相答無量劫亦是正道. 一念亦

是正道. 正道旣不異. 無量劫一念豈異哉. 復

何失一念無量劫. 亦非無量劫聚來. 一念亦

爾. 無量劫一念事□不失也. 肇云如動而靜

中              欄

似去來相. 可以神會不可以事心也次論

三根義問何故明三根義耶答能化之佛

有三世益物. 所化衆生有於三根. 故文云其

人多諸子息. 若十二十乃至百數問此三

根與譬喩品三根何異答彼明三乘爲三

根. 此中直取利鈍判三根. 何以知然. 文云

諸子之中有失心者則是鈍根. 不失心者卽

是利根問約何物論利鈍耶答就三世分

者. 若過去久習無所得觀. 觀强而煩惱弱者.

於過去値釋迦得了悟名爲上根. 二者於過

去習無所得觀. 觀弱而煩惱小强. 故値惡

知識流浪五趣. 乃至漸習善根. 今日釋迦出

世從初生至聞說法華皆得領悟名爲中根

也. 若過去習善弱而煩惱强. 亦流浪五趣.

然後稍習善根感釋迦出世. 從初生乃至法

華歷聞諸敎不悟. 至涅槃唱滅方得悟解.

如此之人名爲下根也. 然譬喩但明後之二

人. 就前法說中明過去久已成佛. 導利衆生

如千世界涌出菩薩等. 皆是釋迦過去化得

之名上根人也問何故從初生至法華悟爲

中根. 至涅槃解復爲下根人耶答初成道

時開一爲三. 至法華之前心子猶未得. 從

法華始會三歸一覓子始得. 故一化之終盡

在法華. 故有無量世界塵數人皆得悟道.

所以至此時結束爲一根也. 於法華中復未

得了悟. 如來更復唱滅至涅槃方得領解.

故名爲下根人義也問三世益物化三根人

不耶答過去益物上根人. 現在益物爲中

下根人. 三根衆生於二世皆領悟也. 所以

下              欄

文中正明二世益物. 不正明未來益物者. 爲

化三根人盡也. 若未來益物者更餘緣耳

次論淨土義問經云餘衆生見燒盡吾淨土

不毁. 是何淨土耶答羅什云是異質同處

義. 淨穢二質同在一處. 謂穢在淨處淨在穢

處. 故云同在一處問何由得爾耶答淨

穢[&FFFF]#妙不同故不相□. 如首眞天子身不□

於地. 又如無間地獄雖百千共處亦不爲妨.

又如提胡不□[&FFFF]#器. 肉淨穢二質而相妨耶.

故燒穢不燒淨. 如欲界火不能燒淨居天身.

肉淨土耶問旣有淨土何故無有淨火能燒

耶答穢土有三災淨土無三災也問穢土

爲三災所燒可是無常. 淨土旣無三災云何

得壞耶答第四禪勉三災而有始起終滅.

故無常. 復有念念無常. 淨土亦具斯二也

問穢土有劫數淨土亦然. 何故不同有三災

耶答劫直是時節. 名三災. 必爲過患故穢

土有. 淨土無. 如五濁例也. 生法師釋淨土不

毁云. 夫佛之不在者良以衆生穢惡故也. 以

穢故不在無穢必在. 無穢故寄七寶以明之

者. 明無土砂之穢耳. 雖有寶土之淨比於

無形亦何異穢質耶. 以理論之乃是無土義.

旣寄土言無故云淨土. 無土之淨豈非法身

所託. 至於穢土被燒者自衆生罪報. 亦何

傷於無不淨乎. 是以衆生見燒. 淨土不毁

也評曰佛或開三身. 或名爲本[&FFFF]#二身.

以身例土亦有三土及與二土. 法身栖中道

第一義土. 如瓔珞所辨. 又如仁王云三賢十

聖住果報. 唯佛一人居淨土. 又攝大乘論明.

經數: 一七二○

經名: 法華玄論卷第[&FFFF]#

頁數: 四四二

上              欄

眞如卽是佛所住土也. 晩見法華論亦明眞

如常住爲土也. 二舍那報身化諸菩薩處於

淨土. 故有四淨. 化主淨國土淨徒衆淨敎門

淨. 此四皆由菩薩心器淨故有此四淨. 故舍

那化菩薩也. 三者釋迦化二乘卽是穢土.

謂二乘人天心器不淨. 故感四種不淨也. 若

合三身爲本[&FFFF]#二身者. 法身託本土餘二託

[&FFFF]#土也. 若然者什公以土沙爲穢. 寶玉爲淨.

明異質同處者此是[&FFFF]#身淨土耳. 生公著七

珍論此是法身無淨土論. 今請評之. 若言

法身不託土沙之穢. 復不在寶玉之淨. 故云

無土者如前所判也. 若取法身栖形實相中

道之法. 亦無此土者是義不然. 詳生公意

但是無寶玉之土也. 非無中道之土也. 若

爾生公得法身土則失[&FFFF]#土. 什公得於[&FFFF]#土

失於本土. 若二師各明一義者無所失. 以今

文具明三身. 則具明三土. 以昔未開三身今

始開之. 三土亦然也問經云一質異見.

是何物一質耶. 如人見水如鬼見火. 此爲是

水質而見火. 火質而見水. 爲非水非火而見

水火耶答淨名華嚴初已廣明此義難解.

今略決之. 但一質多種. 今具詳之. 若以一實

相爲一質. 以失實相故有六道異見. 如大經

云. 是一味藥隨其流處有六種差別. 則其事

也. 如人見水則有三塵. 知見於火但有色觸.

皆是倒心所感. 故成水火二見也. 如人見□

河爲水. 鬼見爲火. 淨穢亦爾. 皆是衆生二業

不同故有二見. 實無如此淨穢也問此得

是一中道土質淨穢二緣故見二不耶答是

中              欄

矣. 亦名爲土亦名實相也. 二者就[&FFFF]#中論一

質二見者. 身子見釋迦土穢. 梵王見釋迦

土淨. 身子見爲人土. 梵王見爲天土. 而釋

迦淨土非如此人天土. 故釋迦土如寶莊嚴

土. 而人天緣自見人天二土. 故名一質 二見

也問身子自見穢. 梵王自見淨. 何開一質

二見答經說身子自云我見釋迦土穢. 梵王

云我見釋迦土淨. 佛復云我此土淨而汝不

見. 三種皆云釋迦土. 故知二緣見釋迦土

是天人土. 而釋迦土非天人土也. 三者云一

質二見者. 於一淨質見穢. 於穢質見淨. 故云

一質二見也問前明一質二見可然. 後於

淨質見穢. 穢被燒淨燒不耶答以惡業故

於淨見穢. 而淨實非穢. 惡業故見不淨者而

燒. 而淨實不燒也問淨質壞者穢亦壞不

耶答穢隨壞也. 何以知然. 淨質屬淨業所

起. 於淨寄見穢耳. 以淨壞故則穢緣無所見.

如鬼本於□河水見火. □河水竭鬼則不見

火也問於穢質見淨復云何耶答例此可

知也問像法決疑經云. 或見此土爲土沙.

或見此土爲七寶. 或見純黃金等. 此土定是

何物質耶答此是隨業所見. 可得是異質

同處. 此明報土也. 又得是明應土義. 根緣

應見穢. 以得悟示之以穢. 乃至淨等亦爾.

故不相□也

次論淨穢土敎門義. 凡有四句. 一者前說一

後說三. 如舍那前爲菩薩說一乘竟. 後隱舍

那之本垂釋迦之[&FFFF]#說於三乘. 如長者脫珍

御服著弊垢衣也. 二者前說三乘後明一乘.

下              欄

卽是釋迦前說三後明一. 明一此卽是隱釋

迦之敎顯舍那之敎. 息釋迦之[&FFFF]#顯舍那之

本. 此二句要相成. 初明以本垂[&FFFF]#. 次明以[&FFFF]#

顯本. 初脫珍御服著垢弊衣. 次脫垢弊衣著

珍御服也. 三者始終常說一乘. 如釋論云七

寶世界純諸菩薩. 乃至不聞二乘名字. 四者

但說二乘不說大乘. 如釋論云黃金世界純

羅漢白銀土皆心緣覺也問經文云. 世尊

法久後要當說眞實純羅漢皆□支佛. 此中

云何得說一乘答不必一期出世要前說三

後說一乘. 但諸佛久後必說眞實. 以無有

畢竟住二乘永不作佛故也. 復有四句. 一者

但說一乘不說三乘. 二但說三乘不說一乘.

三者亦說三亦說一. 卽釋迦敎. 初三後一是

也. 四不說三不說一. 如無言世界不說三一

也. 又有四句. 一者土淨而乘一. 如七寶世界

但化菩薩. 二土穢乘三. 如五濁刹. 三土淨

乘三. 如身子成佛及中下根人淨土成佛有

三乘敎. 四土穢乘一. 未見別文. 阿輸□國七

歲已上皆學大乘亦其事也. 次明四句. 一者

爲三緣說三乘. 二爲一緣說一乘. 此事易明.

三爲三緣說一. 可具二義. 一者本是三乘緣

會歸一乘. 二者命三乘緣說於大法. 四者爲

一乘緣說三乘. 令一乘緣識三. 是權知一爲

實. 如勝□. 七歲爲學大乘者說三乘. 二者爲

一乘緣說三. 令傳化餘三乘緣也. 緣悟復有

四句. 聞一悟一. 聞三悟三. 聞三悟一. 聞一悟

三. 前已說之也

法華玄論卷第九

經數: 一七二○

經名: 法華玄論卷第十

頁數: 四四三

上              欄

法華玄論卷第十

胡吉藏撰

論分別功德品生數義

問曰經言八生乃至一生. 據何義此說  答

注經云. 體壽量之深玄. 神凝絶崖之境. 豈

感生數差別不同. 由强心不一發機處異. 故

此品位不同以示學人耳. 色想旣處滅定可

修. 入解心開然後乃會. 故言八生也. 四生

者四等意發因此而悟故言四生. 三者者居

宗化物必資三達故云三生. 二生者空有兩

冥法門不二故曰二生. 一生者微妙之根盡

乎一極故曰一生也評曰壽量雖絶形言悟

者必有明珠. 旣許十地階漸. 何妨以生昇降.

經旣誠言不應曲釋. 竊謂不爾後當具陳. 光

宅云此中約惑品論之. 以無明住地惑分九

品. 能爲九生作因. 從七地至金剛爲五位.

一七地. 二八地. 三九地. 四十地. 五金剛. 於

前四位所治各開爲二品. 金剛爲一品. 合成

九品. 一品爲一生則是九生. 若居六地之前

望金剛位具餘九生. 今住六地聞經得入七

地以斷其一. 但餘八品. 故云餘八生當得菩

提. 亦應次此至七六五生. 但今對上八數而

取其半. 故云四生. 如是次第除損稱一生.

三二一皆遂四天下數而除之. 故云四生乃

至一生. 故下偈頌中復有四三二. 如是四

天下微塵數菩薩隨數生成佛卽此義也. 十

地中忍餘金剛是一生當得. 則四生者是八

中              欄

地終入九地. 准向品可知評曰今請詳斷

惑之法. 何故七八九十此之四地各斷二品

惑. 金剛獨斷一品惑耶. 尋經論明地斷惑.

未見此法亦非所用也. 印師釋. 十二位中初

三種是從初地通至七地. 旋陀羅尼是八地.

轉不退論爲九地. 轉淸淨法輪爲十地. 又其

八生者從初地至六地. 其四生者是七地終

心. 三生是八地. 二生爲九地. 一生爲十地.

熟亦約惑以明生數. 謂四住地惑名爲四生. 習

氣爲第五生. 三無知卽三品爲三生. 都是八

分爲八生. 故對其次第位如向[&FFFF]#也評曰

印師釋則是二周明十地得益義. 從初三位

至淸淨法輪此一周明十地得益也. 從八生

至一生復一周明十地得益. 但前據所得後

約所離. 故有兩周而意無異. 今謂於文爲

繁.  所以然者. 十地得益旣無異. 但列一便

足. 何繁再陳耶. 譬如已說小乘得法眼淨爲

一位. 後說遠塵離垢復爲一位者. 義則繁矣.

有人言. 初發心卽是外凡. 十信菩薩鐵輪之

位此從外凡聞經入十信. 次從十信聞經進

入十住. 十住卽是無生法忍. 故云入理三昧

名爲住. 生功德名爲地. 次十住聞經進入十

行. 十行聞十方佛說一切敎能持. 卽是聞

持陀羅尼. 十行聞經進至十□向. 樂說之

辨. □向者能□事向道. 次從十□向進入初

地. 入初地故能無□. 以無□行故百法明門

旋轉名旋陀羅尼. 次不退是二地. 淸淨爲一

地. 八生爲四地. 此中言生者了法實相無生.

故能發生. 此卽是正觀開發故名生耳. 非

下              欄

是身數得佛近遠故名生也問旣言正觀開

發名生. 云何有生數耶. 此望佛地正觀猶有

八過. 開發生故云八生也. 四生者從四地起

至八地. 三生者九地. 二生者十地. 一生者

等覺地. 此中得悟不定. 故從四地至八地

不必一一次第也評曰此釋似次第. 但未

詳此意. 何故初三地不言生. 從四地去而言

生耶. 若從眞觀開發爲生者. 則始於初地終

竟法雲皆應爾也. 又經論幸有生數之說文.

何不依耶. 今□經論有二種生. 淨名經云

一生得菩提. 釋論明三生菩提. 此據應身

成佛生數多少之義. 如彌勒亦是三生. 亦

是一生. 三生者卽是人間. 次生天上. 後下

生作佛. 一生者據最後生. 或云取生天爲一

生. 下生作佛乃示佛身耳. 次云生者仁王經

云. 三十生功德地地三生. 初見此說謂. 是

疑經不足爲證. 後見地論云. 一一地皆有入

住滿三分. 又見攝大乘論亦同地論說也. 又

云一地三僧祇劫. 入分一僧祇劫. 住滿亦爾.

以此推之則地地中有三生也. 但前據應身

後說實行. 今用此二文以通上說者. 若就

應身成佛而言八生者. 卽八過受生. 乃至一

生而得菩提. 如彌勒一生得佛也. 次據實行

通者. 十地旣有三十生. 今言八生得佛者.

則二十二生已滿. 唯餘八生. 此人已是八地

入分. 乃至一生者此是十地住分. 餘有滿分

一生在耳. 故仁王解. 十地菩薩云二十九

生永已度也問至十地滿則猶是十地. 云

何言便得佛答十地滿坐道場故得成佛也

經數: 一七二○

經名: 法華玄論卷第十

頁數: 四四四

上              欄

問據後義云何斷惑耶答攝大乘論云.

地地中上中下三品惑. 卽以入住滿三分治

之. 故名斷也問攝大乘論旣言. 一地經三

僧祇劫行行. 云何一聞經從八生卽至四生

耶答彼論明地地三僧祇劫. 此據其極久

者耳. 復有超生義則不定. 如釋迦之超彌勒

等也. 又此經但明八生得佛乃至四生得佛

耳. 不云何從八生經得至四生也問請示

其相云何答一僧祇劫修行方得入分者.

今聞經力故或可減一僧祇劫. 其義不定可

以意知也問就生義通何得從八生乃至四

生耶答如本是八生人應得菩提. 今聞經

力故超四生便得佛. 如釋迦之超彌勒義.

例可知也問彌勒一生得佛. 旣是十地位

者. 八生得佛復是何位人耶答亦是十地.

但十地去佛猶達. 其中劫數猶長. 可得有八

生. 如攝大乘論說. 但聞經力故則超於劫數

速至佛耳. 晩見法華論云. 八生一生得菩提

者此說初地. 爲菩提者此八生得入初地. 乃

至一生得入初地. 初地離分段故云菩提. 非

佛菩提也

論得道多少義問自鹿[&FFFF]#已上雙樹已還未

有得道. 如法華之會何故爾耶請爲宣釋

答略就二義明之. 一者此經明三引義. 一

化始終唯有三引. 至於法華三引究竟. 一者

鹿[&FFFF]#已後法華之前. 引九十六種外道及餘

一切在家衆生. 皆入五乘之敎謂引邪歸正.

二者引五乘之異同歸一乘. 卽是法華初段.

三者引一乘之因入如來法身果. 謂第二段.

中              欄

此三引攝一切敎. 以是義故豫是應悟之徒

皆於此經得道也問此之三引引何等人耶

答皆是宿世曾經[&FFFF]#敎. 但釋迦見其道緣

應1熱. 爲之出世. 所以初之一引邪歸正. 乃

至最後引因得果. 故有八生乃至證佛者也

問三引爲一人耶三人耶答具有二義.

言一人者宿世曾經[&FFFF]#敎. 但失父流浪生死.

或在家而愛五欲. 或墮外道而起諸見. 爲拔

愛見故引邪歸五乘. 二者雖於生死中不起

愛見. 而於五乘復起愛見. 爲拔五乘中愛

見故說乘因. 此遂得信悟發菩提心名爲因

位也. 信心已成次爲說果德. 有無方大用

令其歷位修因心此果德. 是故第三引因歸

果也. 此人於三引中破三種煩惱. 故初引破

生死中煩惱. 第二破涅槃中煩惱. 又初引破

邪法中煩惱. 次引破正法中煩惱. 又初凡夫

煩惱. 次破二乘煩惱. 又初引破有見. 次破

空見. 如是等皆是破二邊煩惱. 然後得中道

正信. 發菩提心. 第三引廣說如來寂然法身

無方妙用. 破其中道微細煩惱. 今從十信入

十住. 從十住入十行. 從十行入十□向. 從

十□向入十地. 乃至八生一生得佛. 皆是破

中道煩惱除一乘之惑也. 此皆是約三乘人

始終. 故開此三引. 次引菩薩者. 法華之前已

發心心佛. 聞第二會三歸一無復二乘. 則心

佛之心堅固. 所以云菩薩聞是法疑網皆已

除. 聞第三引歷位登昇取無上道也. 此約始

行菩薩有此三也. 次明於法華之前已得悟

無生者. 受記作佛如前云. 有佛子心淨. 乃

下              欄

至我記如是人來世得作佛. 聞法華二引更

復進行. 故有得聞持樂說乃至八生一生.

此略擧三人以示大要. 不可曲盡也. 以此經

具明三引故得道多也. 二者諸佛化物唯有

二門. 一形二敎. 各二. 一者方便二者眞實.

昔未開二方便顯二眞實. 故得道少. 今開兩

權顯於兩實. 故得道者皆在法華問曰得

道要是見空. 云何聞說壽量而得道耶答

以此責執. 無常佛者辭理俱屈. 明佛猶是無

常. 云何見無常而得道耶. 又無常猶未了義.

云何聞未了義而得已了之解耶. 又是無常

尙不能令凡夫欣[&FFFF]#二乘改執. 豈能令菩薩

速證菩提. 又佛若是無常者. 已信一乘則

退起三執. 復何猶進得菩提. 是故不應得道

者. 多今所明者此經稱爲妙法蓮華. 妙法者

是卽法身. 未曾常與無常. 言窮慮絶. 且爲

衆生故長短適緣. 雖示長短而不動法身. 雖

不動法身而長短化物. 是以經云. 善哉世尊.

不動眞際爲諸法立處. 如此本[&FFFF]#無有障□.

不可思議. 但果地有本[&FFFF]#二身. 因中名權

實二慧. 如來旣說兩身. 菩薩便悟二慧. 是以

時會皆得道也問云何得無生乃至發菩提

心耶答文已明之. 今示一勢. 旣說. 寂滅

之身故聞者不復生心動念. 故名無生忍.

本雖垂[&FFFF]#實無所垂. 雖無所垂而無所不垂.

時會卽同[&FFFF]#. 雖聞而無所聞. 雖無所聞而無

所不聞. 故名聞持陀羅尼. 昔日示短今日現

長皆是適緣. 故名樂說. 短長自在故名無

□. 爲物陳之稱爲辯才. 時會得於此悟名

經數: 一七二○

經名: 法華玄論卷第十

頁數: 四四五

上              欄

樂說無□辯才. 昔指長爲短今指短爲長.

卽以長短爲非長短. 非長短爲長短. 縱任循

環自在無□. 菩薩隨分得悟名旋陀羅尼. 如

此之身縱任自在不可破壞. 菩薩隨分得解

名不退輪也. 此身出一切凡夫二乘菩薩之

上畢竟淸淨. 菩薩隨分悟解名淸淨輪. 爲如

此身發心心佛名菩提心也

次隨喜義問隨喜有幾種耶答隨喜有二

種. 一通隨喜謂若見若聞若覺若知他所作

福. 皆隨而歡喜謂通隨喜. 二者別隨喜者.

且據聞法華經隨而歡喜. 故名別隨喜. 論大

小隨喜問大小乘隨喜有何異答隨喜正

是菩薩法門. 故菩薩五悔中有隨喜義. 但小

乘隨分有之耳. 又小乘明喜義局唯隨喜三

世佛及弟子善根耳. 無有隨喜十方三世佛

也. 大乘明隨喜三世十方佛及弟子善根故

廣也. 又小乘但有隨喜[&FFFF]#身功德. 不知法身

常□. 故無隨喜法身功德也. 又小乘隨喜功

德不□向薩婆若. 大乘用隨喜功德趣一切

智也. 又小乘隨喜是有漏心. 非是理中觀行.

大乘隨喜通漏無漏. 始行人隨喜是有漏. 深

行隨喜卽是波若正觀. 無得無依. 故是無漏.

又小乘隨喜生身菩薩功德. 無有隨喜法身

功德. 以小乘法中不說菩薩得法身. 故論自

他隨喜問隨喜是自行. 化他門答正是

化他門. 所以然者. 菩薩本爲敎化衆生令作

福德. 而衆生能作者菩薩歡喜. 故是化他門.

若自欲除嫉[&FFFF]#煩惱心福德故起隨喜. 是自

行門也

中              欄

論二經隨喜問法華明隨喜與大品明隨喜

何異答大品正說無得隨喜. 隨喜卽是波

若. 故論主云. 佛欲令須菩提就隨喜門說波

若. 故明隨喜問云何就隨喜說波若耶

答若能隨喜之心. 及所隨喜之福無得無依.

不能不所. 非二非不二. 如此歡喜心卽是波

若. 又以波若心隨喜故隨喜卽是波若問

前境福德爲所. 菩薩之心爲能. 有此能所可

名隨喜. 今云不能不所云何名隨喜答論

主云此中應用波若及□和. 以波若故知能

所未曾能所. 以□和故雖未曾能所而能所

宛然. 能所不動無能所. 無能所不動能所而

不失能所. 無能所如鏡中像非像非不像. 欲

言其像像其眞有. 欲言非像事像旣形. 非二

非不二亦爾. 以波若故非二. 方便力故非不

二. 故言非二非不二也問法華明隨喜云

何耶答波若但取無所得隨喜. 法華通明

得無得隨喜. 何以知之. 直明一因一果能信

受不逆. 卽是隨喜. 不開得無得二也問大

品何故開得無得. 而法華不開耶答波若

爲破有得住著. 故明無得隨喜. 有所得不動

不出不能至佛. 故非波若也. 法華合取者.

此[&FFFF]#諸佛出世大意. 說一切敎皆爲開一正

道. 故低頭擧手之善皆入一乘也. 又五乘人

謂四乘善根不作佛. 佛乘善根方作佛. 爲破

此病故明一切善皆作佛也問若一切善法

作佛者. 一切善皆能動出耶答一切善亦

能動出. 所以然者. 由有所得善相資故然後

生無所得善. 有所得善是無所得遠緣. 以此

下              欄

言之亦有動出之義也問若爾與大品相違

答波若明不動不出者. 但取近緣不取遠

緣. 何以知之. 動無順忍出爲無生忍. 有所

得非此二忍耳. 亦得是二忍之前遠緣也

問二經得相成不答正相成也. 大品雖明

無所得善. 要須[&FFFF]#有得爲遠緣. 法華雖明得

無得皆入一乘. 若欲出三界至佛道. 要須無

得也. 又大品雖用無所得. 要須識三乘是權

一乘爲實. 故心佛之心乃得堅固. 法華雖知

一乘爲實三乘爲權. 要須破有所得心. 學

無所得觀. 方能動出以成佛道也問所隨

喜福能隨喜心云何同異答凡有四句. 一所

隨喜福劣. 能隨喜心勝. 如二乘有所得人作

福. 菩薩無所得心隨喜也. 二所隨喜福勝.

能隨喜心劣. 如諸佛菩薩所作福有得人隨

喜之. 三者俱勝. 同是無得. 四者俱劣. 同是

有得. 若隨喜法華者則法華唯勝不劣. 能隨

喜通勝劣. 隨人位行深淺而隨喜也

論同異問隨喜與四等喜·七覺中喜·五受

喜·四禪喜何異答四等中喜謂慶前人脫

苦得樂. 隨喜門通隨一切聖凡所作功德而

喜. 此義不同. 但四等要是定心. 今通定散. 又

四等中喜但據脫苦果故喜. 今通隨喜因果

也. 七覺中喜是無漏隨喜門. 通漏無漏禪杖

中喜是定心. 但是喜受. 今通也. 五受中喜是

果報. 今是因門. 彼是自悅今是慶他. 彼是無

記今是善法也問前人自作福今隨喜之.

有何益耶答釋論云. 如人買香有人買香.

復有人在邊亦得聞香. 隨喜亦爾. 不動身口

經數: 一七二○

經名: 法華玄論卷第十

頁數: 四四六

上              欄

亦得福也

論惑障問隨喜破何等惑答直言隨喜正

破嫉[&FFFF]#. 若法華明隨喜亦破嫉[&FFFF]#. 又破不

信一乘壽量義也. 波若中隨喜卽是波若. 此

破有所得心也

六千功德義有人言一切善法不出十善. 始

自不殺及不邪見. 持一不殺戒以不盜等九

事莊嚴之. 則一一善皆具十善. 十善便成百

善. 此百善有自行化他[&FFFF]#嘆隨喜. 故成四百.

將此四百配五種法師. 五種法師各有四百.

合成二千善. 此二千善各有上中下三品.

便成六千. 但三根用强故有千二百. 三根

用弱故有八百也評曰此釋意具五種法師

乃具六千耳. 一一法師無六千也. 而經云.

若讀誦乃至書寫者. 不必要具五師方有六

千. 能讀能解如說修行亦得六千. 但此義難

明未可專釋也. 注經云. 始乎十善一善具

十善卽成百善. 復約自行化他歎人美法卽

成四百. 各有三品成千二百. 眼等三根助道

用弱. 但得中下二品故唯八百. 意等三根於

通化用强. 具於三品. 故得千二百也評曰

注意不必具五法師. 則勉前妨也. 有人言.

例如百福莊嚴. 百福者就十善之中有行十

止十. 合成二十. 各有五品如大經云. 下·中·

上·上中·上上. 故成百善名爲百福. 今亦爾.

十善爲十. 約自行化他歎人美法故成四十.

約五法師故成二百. 行善二百止善亦二百.

故成四百. 止行各有五品. 故成二千. 約三業

明之. 一業二千故成六千. 旣有六根應一根

中              欄

各一千便成六千. 但用有强弱故有千二百

及八百耳. 有人言. 如上法師品中三事. 慈

悲心爲室. 柔和忍辱爲衣. 諸法空爲座. 此三

事各有二千. 故成六千. 如以慈悲心行十善.

一善還以十善莊嚴. 故成百善. 自行化他等

四故成四百. 約五種法師便成二千. 慈悲心

旣爾. 忍辱與空亦故. 故成六千. 有人言. 依仁

王經明十信菩薩. 一一信具十成百. 自行化

他等四有四百. 約五法師成二千. 據上慈悲

等三事爲六千也問何故不六根功德等耶

答如前云. 三根用强三根用弱. 故多少不

同. 三根用强者意根爲五法師之本故强. 舌

亦具五法師. 由舌故能讀能說. 又由他舌故

能授之令得受持書寫. 故備五法師矣問眼

耳云何强弱答生盲之人不得書讀二事. 而

能誦說受持乃至得道. 生聾之人不可示語

都無五種法師. 故耳强眼弱也問身等三

根有何功德而得八百答互相資持故餘根

得用卽是功德問何位行菩薩得六千功德

耶答下云未得無漏法性身. 而有此功德

用. 當知是八地以下人也. 有人言. 十信菩

薩有此用也. 法華論云是地前人也問云

何名六根淨耶答如文所明. 有此勝用故

名爲淨. 又此經明權實二智眞應兩身. 皆

是無□之法. 菩薩悟無□之法. 故今得無

□. 故名六根淨也問云何權實眞應無□

答如前說. 長爲短用. 短爲長用. 長短爲

非長短用. 非長短爲長短用. 此是如來究竟

自在無□之身. 卽有究竟自在無方之大用.

下              欄

始行之人得分此悟. 故六根自在也問諸

部皆云. 香到鼻方知. 云何此經言遙聞香耶

答有人言. 道理則到根方知. 今假經力則

遙聞也問若道理色可見聲可聞. 今假經

力則應聞色見聲耶. 若色不可聞聲不可見

者. 到者不可遙聞遙者不可到知也答明

中色定可見. 闇中色不可見者. 何故人眼晝

則見夜不見. 穴鳥夜見而晝不見乎. 若言眼

有光故夜能見者. 晝何不見耶. 又如弱水不

昇毛而昇鐵. 金剛破餘物而水銀所壞. 誰定

强弱耶. 故知諸法無有定性隨意而轉. 到不

到亦然也. 又今約事釋者. 菩薩分得二智.

以實智故知六根六塵空無所有. 如華嚴中

明眼入三昧耳. 出正受觀眼無生. 無自性

說空寂滅無所有. 以權智故有六根之用. 約

權智能知香義. 故說鼻遙聞香也. 非鼻根能

遙聞. 餘亦例然也論觀音與妙音菩薩同

異問觀音妙音弘經何異答有同有異.

同者□以神通應感弘道利人也. 又同明菩

薩位行門. 以菩薩爲佛事也. 又同就人門

說法華也. 同是他方大士. 來影嚮釋迦共利

物弘道也. 所言異者略明十一義. 一者名

題不同. 妙音但有人名. 觀音人法兩擧也.

妙音從能受名. 觀音能所合目. 觀是能觀之

智. 世音爲所觀之境也. 又妙音以德益物.

觀音用名爲佛事. 妙音品不釋妙音之名. 觀

音品辨觀音之號也. 二者所對人異. 說妙音

對華德文殊. 說觀音對無盡意持地也. 三者

來義有異. 妙音東土而來. 觀音西方而至. 妙

經數: 一七二○

經名: 法華玄論卷第十

頁數: 四四七

上              欄

音被召而方至臻. 觀音不召而來. 妙音有來

有去. 觀音不明來去. 妙音則後集. 觀音則

前來也. 四者語默異. 妙音則語謂聖說法.

觀音默謂聖默然. 五者動靜異. 妙音現神通.

謂不動動方便. 觀音不現神通. 動不動善巧.

六者因果異. 妙音品明其往因說現所得果.

觀音但明現德不說往因. 七者略廣異. 妙音

現身說法則廣. 故有六道之身. 觀音則略. 故

無地獄餓鬼之身也. 八者有無異. 說妙音

無□量. 說觀音則有□量. 說妙音無供養.

說觀音則有供養. 九者利益異. 說妙音則利

益多. 故他方此土得益. 說觀音但利益此土.

說妙音利益則深. 故有得法華三昧及無生

忍. 說觀音利益則淺. 但云發菩提心. 十者

妙音不明紹尊. 觀音[&FFFF]#其補處. 十一者不

明妙音已成正覺. 觀音則是往古如來

論觀音普門義就觀音略有二十條義. 一者

人法一雙. 二者本[&FFFF]#一雙. 三者三輪一雙.

四者名德一雙. 五者內外一雙. 六者智慧功

德一雙. 七者智斷一雙. 八者顯密一雙. 九

者慈悲一雙. 十者二身一雙. 十一者權實一

雙. 十二者三業一雙. 十三明三德. 十四者淺

深. 十五明二德. 十六神通示現. 十七力無畏.

十八四等四攝. 十九解行. 二十悲慧一雙. 所

言人法觀音則弘道利益之人. 普門謂所弘

利物之法. 非法無以成人. 非人無以秉法.

人法實無前後. 但道不孤運. 弘之由人故前

明人後辨法也. 又此下諸品以菩薩爲佛事

故先顯人也問此品何故人法雙題答爲

中              欄

下無盡意之二問. 先問人次問法. 是故先題

人次題法也. 就此人法因緣無□. 指人爲法

指法爲人. 說此人法爲開正道. 不人不法卽

是妙法蓮華也. 二者言本[&FFFF]#者. 觀音卽是法

身. 以居法身之地觀物根緣也. 普門謂應身.

法身地照緣故垂應救拔. 如華嚴云. 金翅鳥

王上昇虛空. 以淸淨眼觀大海龍應命盡者.

卽以兩翅搏水令兩闢. 而撮取之. 菩薩以

法身智眼觀法界虛空. 見衆生應得度者. 以

實慧方便二翅搏生死海. 而度脫之. 如云

非本以無垂[&FFFF]#. 非[&FFFF]#無以顯本. 本[&FFFF]#雖殊不

思議一. 因此本[&FFFF]#爲開不本不[&FFFF]#正法蓮華

也. 次辨三輪者觀音謂他心輪. 觀察法界衆

生心可度不可度等. 普門卽神通輪. 說法輪

觀察旣竟或爲說法. 或爲現通. 現通生其功

德. 說法生其智慧. 現通滅其苦果. 說法生其

樂因. 現通發其信心. 說法生其慧解. 亦得互

用. 又現通多爲鈍根. 說法多爲利根. 現通

多爲在家衆生. 說法多爲出家衆生. 如前說

也. 四者名德一雙. 觀音謂三種名. 普門謂三

密德. 三名者. 一觀世音生衆生口業善. 二觀

世意生衆生意業善. 三觀世身生衆生身業

善也. 普門三密德者. 一知他心普. 二說法

普. 三神通普. 三名謂生衆生三善. 則生善

義周也. 三密德則應物善盡也. 下二問答正

明三名三德. 攝十方諸佛菩薩名德皆盡. 所

以受持功德多也. 又觀音謂大悲心. 普門明

大悲事. 悲者前則無際. 後則無窮. 亦無中

間. 所以前無際者. 無始來有衆生則有菩薩

下              欄

悲. 故此悲與前際等. 後則無邊者. 衆生若

盡悲心乃息. 以衆生不盡故悲心不息也

問後際無盡可然. 無始來則有衆生者. 亦應

無始來有觀音耶答衆生無始今悲此無

始. 故無始有悲也. 淨名云. 從癡有愛則我病

生. 所以悲心拔癡愛. 旣其無始. 悲心亦無始.

故無始亦有悲也. 普門謂悲事者. 雖有悲心

若無悲事則是假相悲. 以無實益故非實悲

也. 今悲心旣通悲事亦普遍. 拔三世十方之

苦. 悲事普也. 又題名釋名一雙. 觀世音者

謂標菩薩名. 幷歎菩薩名用. 謂衆生起於三

業[&FFFF]#脫衆難. 普門者則是釋[&FFFF]#難. 菩薩所以

能拔難者. 良由有三普故也問云何用三

普耶答衆生三業向感. 菩薩於一一業中

隨用三輪. 或應通或說法等也. 五者內外一

雙. 觀世音謂菩薩內德. [&FFFF]#眸密照. 卽知病

識藥. 普門謂菩薩外德. 種種方便充滿十方.

救度衆生應病授藥也. 六者智慧功德一雙

者. 觀世音卽是智慧. 謂知根欲性. 普門卽是

功德救度衆生也. 七者智斷一雙. 觀音卽是

菩薩智慧謂之智德. 普門卽是斷德. 大經云.

隨所調伏衆生之處名爲解脫. 今亦爾. 遍度

衆生令一切解脫. 乃是斷德. 不如二乘之人

自無煩惱名爲解脫也. 八者顯密一雙. 初問

答釋觀音名. 明顯感密應. 顯感者謂衆生三

業興感. 密應者觀音不現身. 不說法而令得

解脫也. 普門卽是密感顯應. 顯應觀察其心

現身說法. 密感者不明衆生三業興感. 但有

應以言. 謂根緣眞發故. 卽爲現身說法也.

經數: 一七二○

經名: 法華玄論卷第十

頁數: 四四八

上              欄

然顯密感應具通四句. 可以意知也. 初章

明密應. 後章明顯應. 應章雖多不出顯密.

今經正明感應. 故四句之中但明期二也. 非

但此品明期義. 乃總攝一切衆經應感義也.

九者慈悲一雙. 觀音卽是大悲. 謂拔七難三

毒等苦. 令其得脫. 普門卽是大慈. 說法現身

令其得果. 十者二身一雙. 觀音是藥樹王身.

根莖枝葉華果皆能愈病. 普門謂如意珠王

身. 能與一切樂. 二身義出十地論釋文無心

能滅物苦. 如藥樹王無心而與物樂如意珠

王也. 十一者謂二智一雙. 觀音卽是實智.

普門卽從實智起方便智益物也. 十二者三

業. 觀音謂菩薩意業. 普門謂身業口業. 十三

者三德. 觀音謂波若德. 以觀察卽是智慧智

慧名爲波若. 普門謂現一切身. 卽是法身. 爲

調伏一切衆生令得解脫. 卽是解脫也. 十四

者二益一雙. 觀音謂衆生與世間樂拔世間

苦. 故有七難及無男女難等. 卽是世間獲益.

普門現一切身說一切法令其得度. 卽是出

世間益也. 十五者釋二德. 觀音卽是明菩薩

字義門. 普門卽是實德門. 字義門者. 釋論

云菩薩字有無量義. 今釋觀音字有無量功

德義. 故是字義門. 普門明三密實德. 故是

實德門也. 十六者神通示現. 觀音六通中他

心宿命天眼天耳. 普門者謂如意通漏盡通.

漏盡通卽是說法也. 觀音名雖攝四通而文

正主天耳通也. 示現者可具二句. 一者神

通非示現. 謂天眼天耳宿命也. 二者亦示

現亦神通. 謂他心如意及漏盡. 故六通中

中              欄

三是示現. 三非示現. 所以大品云三事示現.

下文卽云普門示現. 今普門卽是三事示現.

觀音旣是天耳故不名示現. 卽是示現不示

現一雙. 十七者觀音是十力. 十力是內照

故. 普門謂四無畏. 四無畏外用故也. 十八

者觀音卽是四等. 謂慈心欲與樂. 悲心欲拔

苦. 喜心慶脫苦得樂. 捨心修於平等. 普門

卽是四攝. 攝取衆生. 應以布施攝者卽以布

施攝之. 餘亦如是也. 十九卽是解行一雙.

觀音謂智慧智慧解也. 普門救度. 救度謂行

也. 二十者悲慧一雙. 華嚴云觀音說大悲經

光明之行. 悲者欲救也. 光明之行是智慧能

救也. 世間父母見子受苦欲救. 而無智不能

救拔. 世醫有智慧能救. 無悲心故不欲救.

菩薩有悲故欲救. 有智慧故能拔也. 又始行

菩薩欲救而無道力故不能救. 二乘有道力

能救. 無悲故不欲拔也. 觀音悲慧合行. 悲故

欲救智慧故能拔也

次論觀音名觀音可具二義. 一者智境合題

二者應感雙擧. 觀謂能觀之智. 世音卽所觀

之境. 故名境智也. 觀卽是觀察赴應. 世音

卽是衆生機感. 故名應感也問境智爲名

具幾智耶答正是實方便智耳. 知世間音

聲卽不有有不聞聞義. 旣了世問音不有有.

卽知有不有. 若識不聞聞. 卽知聞不聞. 以

識不有有不聞聞義. 名爲實方便. 若知有

不有名爲方便實. 不有有豈是有. 有不有豈

是不有. 故非有亦非不有. 非實非方便. 名

爲中道觀. 故觀音之名具三觀. 世諦觀眞諦

下              欄

觀·非眞俗中道觀也問今文但言觀世音

耳. 何處有三觀答觀音受記經出觀音所

解具三觀音也. 又論云. 因緣所生法. 卽是

空. 卽是中道者. 明世間音聲卽是因緣卽空

卽中道. 故具得三觀也. 所言世音者. 世有

三種. 一者衆生世間. 二者五陰世間. 三者

國土世間. 衆生世問者謂之五陰十二入十

八界衆法中生故云衆生. 五陰世間. 謂能成

衆生之法. 卽是色之與心. 三國土世間卽是

色法爲體. 謂國土風俗. 今菩薩正觀衆生世

間. 但五陰能成衆生. 國土是衆生所託. 不得

相離. 故總名世間也. 世音者世間語通. 音是

世間中之別. 子夏毛詩序云. 以聲成文謂之

音. 尋大小經論明音與聲不異. 雜心界品云.

聲有三種. 一因受四大聲. 謂有情物聲. 二因

不受四大聲. 謂外物如鐘鈴等聲. 三因俱聲.

如人吹管等聲. 此則但解聲不明音. 故知音

與聲不異也. 成實論云. 如人欲聽鐘鈴等聲

則以耳就鈴. 此品云卽時觀其音聲. 化城

品云迦陵頻伽聲. 如是等皆明音不異聲.

普者上明觀其聲未必周普. 故今明普門.

普以周普爲義. 但普有二種. 一心普二事普.

凡夫二乘俱無二普. 始行菩薩心雖周普而

事不普. 觀音心事俱普. 大悲欲普拔衆衆

苦. 大慈欲普與物樂. 謂心普也. 外現一切

身說一切聲. 謂事普也. 門者以心事二普爲

法門. 故云門. 又令衆生悟入能通正道. 故名

爲門問觀世音有幾名答古經云光世音.

今云觀世音也. 未詳方言. 故爲此號耳. 若

經數: 一七二○

經名: 法華玄論卷第十

頁數: 四四九

上              欄

欲釋者光猶是智慧如大經云光明者卽是智

慧智慧卽是觀也. 又菩薩智慧光明照於世

間故云光也. 華嚴云. 觀音菩薩說大悲經光

明之行. 大悲卽是功德光明謂智慧. 則知光

世音不失此意也. 羅什注淨名經明有三名.

觀世音觀世意觀世身. 什今所以作此釋者.

見普門品具釋三名. 故有三號耳問何故

立三名耶答立此三名則遍察衆生事盡. 衆

生唯有三業. 菩薩具觀其三業. 故立三名也.

又隨衆生好樂不同. 又衆生或口不能言. 或

身不能禮. 故具說三名. 又衆生忌諱不同. 故

備三名問何故具觀三業答欲遍生三業

善. 故若口稱名乃至身禮拜者. 皆爲觀音所

照. 必得脫苦也問衆生三業興感. 三業具

幾業耶答口業稱名具三業. 發聲卽口業.

動舌卽身業. 經意則意業. 身體拜但身意二

業. 意存念唯意業也問菩薩觀者但意業

能觀. 身口二業亦能觀耶答菩薩三業無

□皆能觀也問觀是智慧. 意地可能觀耳.

身口云何能觀耶答阿脩羅琴無心尙能應

物出聲. 天寶無情隨諸天意而走使. 肉菩薩

身口光明不能觀物耶問旣有三名何故今

但稱觀世音答此越擧一名也. 二者衆生

稱名具動三業. 今欲遍生三業善故偏名觀

音也. 三者娑婆以音聲爲佛事. 四稱名得自

行化他. 餘但自行. 五者稱名便易. 若遭難之

時身禮意念爲難. 六者直稱名尙脫苦. 何肉

意念身禮拜耶. 如妙藥但得聞能治病. 肉意

念身觸耶. 七者弘猛海惠經明. 觀音過去世

中              欄

値空王觀世音佛發願. 願未來名觀世音.

餘二名無有願也. 則觀音名有二. 一行二願.

行者觀名救苦. 願者過去發願也. 論脫難不

脫難問稱菩薩名何故有脫苦不脫苦耶

答至心則脫. 不至心故不脫問菩薩自應

救之何須至心答以至心故則罪滅. 菩薩

方得應之耳. 故須至心. 二者罪輕則脫苦.

罪重則不脫苦. 三者習因有厚薄. 薄者脫苦

厚者不脫苦. 四者業有定不定. 定者不脫不

定者脫問不定者可稱名. 定者應不用稱

名答今雖無益作後世因也. 五者有密益

顯益. 則脫苦者謂顯益. 則不脫者謂密益.

六者有利益者脫苦. 無利益者不令脫也

問稱觀世音復有以神力殺密衆生以不答

如前明以利益爲定. 餘悉不定. 若爾者或令

脫火. 或令不脫. 或故燒殺之也. 今稱名而

不脫死苦者. 此事難知也

二種次第義釋妙莊嚴等品

三世諸佛唯有二種次第. 一根緣次第. 二隨

義次第. 隨義次第者如先說苦諦次說集諦

也. 根緣次第者如先說苦諦後說十善等.

非四諦之次但隨根緣也. 佛說法具此二種

次第. 而多就根緣次第. 諸菩薩造論亦具

二種次第. 但弟子欲解佛語多依義門次第.

擇集佛語次第釋之問二次第何者爲正

答以根緣次第爲正. 所以然者. 佛及弟子說

經造論. 唯令人悟而敎無有定問□有定

義以不答如前云. 唯以悟人故敎則不定.

如大經云. 三十餘事諍論門皆是如來就根

下              欄

緣說. 以非衆生非一國土一種根性一善知

識. 是故如來不作一說. 但令取悟耳. 若爾

者前說法身壽量. 後則明諸菩薩. 又前說陀

羅尼[&FFFF]#. 後說妙莊嚴王本事. 根緣次第. 不

必辨[&FFFF]#居第一. 妙莊嚴王爲第二. 故非義次

第. 此通釋二十八品經及八萬四千法藏也

問直聞妙莊嚴王本事. 云何悟道耶答佛見

根緣說必得道. 無論事理及以古今. 設不

見機雖說妙道於緣無益. 問上說妙音來往

得悟無生. 今聞往古事復得淨眼. 然大小二

悟要見空然後得道. 今說有事云何成聖

答雖質小疑實壯哉大問. 成論人云. 見空得

道. 數人云見有成聖. 諍論紛然由來久矣.

今明如數論等四句皆不得道. 何以知之. 釋

論解波若度中云. 不得波若方便力故學阿

毘曇墮有見中. 學空門墮空見. 學有無門墮

亦空亦有見中. 學非有非無門墮愚癡論. 故

知四句皆不得道也. 若得波若方便學此四

句. 不墮四見. 若爾者善巧學四句四句皆得

道. 不善巧學四句四句皆不得道. 又卽此明

菩薩往來而得道者. 卽是善巧方便學有故

得道問云何善巧答菩薩來者此是不來

相來. 雖來不來. 悟解此來卽生二慧. 是以得

道問見有得道爲作有解故得道. 爲作空

解故得道答已如前說. 作有解卽有見. 作

空解卽空見. 如是四空皆不得道. 識有是

空. 有雖有而不有. 因此得入道. 有終非道乃

是道門耳. 空等亦然

正像義  此義總釋諸受記中法住久近問

經數: 一七二○

經名: 法華玄論卷第十

頁數: 四五○

上              欄

釋迦佛法住世凡得幾年答正法千年像法

千年末法萬年. 出祇洹精舍碑善見毘婆沙

中亦有此說. 但度女人出家. 損正法五百

年. 有人言都失五百年. 正法但五百像法

千年. 故摩耶經但明千五百耳. 中論文亦

爾. 有人言損正法五百流入像法. 便有千

五百年. 有人言修八敬故正法還復千年

問何故三時復但言像法答但言像正者攝

末法入像也. 言末法者開像爲二. 謂像及末

也問何以知像卽末耶答十二門論云.

末世衆生薄福鈍根. 卽名像爲末也問云何

爲像正答此具多義. 一者佛在世爲正. 佛

滅後爲像. 二者未有異部爲正. 有異部爲像.

則百十六年後方爲像法耳. 三者得道多爲

正. 得道少爲像. 故釋迦前五百年得道多.

不得道少. 後五百年得道少不得者多. 四者

破正法未破正法分像正. 大經邪正品云.

我滅後七百年中是魔波旬漸當破壞我之正

法. 則六百年未破爲正. 七百年破爲像. 五

者諸惡法起未起分像正. 像法決疑經云. 千

一百年諸惡法起名像. 若千年內惡法未起

爲正. 然千年內雖有惡法起. 猶未盛故屬正

法也. 惡盛爲像. 六者二千年皆屬正法. 萬

年轉衰微爲像法. 七者諸菩薩見如來法無

有滅. 常見諸佛. 則萬二千乃至一切時皆

是正法. 二乘人見佛法有興衰. 故有像正耳

問何故釋迦正法但得千年耶答過去釋

迦佛正法千年住世. 而釋迦本作陶師因發

願. 願我作佛爲釋迦. 令我正法亦千年住世.

中              欄

以是事故正法但千年問佛滅度以來凡得

幾年答至今已得一千五百九十六年問

經何故云正法千年住世. 復何故千年外別

有佛法答此不相違. 所以然者. 佛法有二

種. 一正得二正敎. 正得者得道人也. 正敎者

佛正法敎也. 言千年佛法滅者此就正得爲

言耳. 千年內有得道人多. 千年外得道人少.

故名佛法滅也. 正敎法者乃至萬年住世也

問佛法滅時有幾因緣答有七因緣如思

益經廣說問有三大劫三小劫. 法華經中

身子正法住世三十二小劫. 像法亦三十二

小劫. 何故但言小劫非大劫耶答應是小

劫. 所以然者. 大劫則無復世界. 豈有佛法住

耶. 而今云三十二劫者此是小劫耳問三

大劫通淨穢土. 三小劫但是穢土. 若爾身

子成佛時皆是淨土. 云何有小劫起耶答

外國名劫波. 此云分別時節. 今但有時節久

近. 如小劫起盡之數故名小劫耳. 實無小劫

起也問小劫時節云何答從八萬四千歲

漸減. 至十歲名一小劫問一大劫唯有八

十小劫耳. 常不輕品中云. 彼佛正法住世如

四天下微塵劫耶答大劫有長短不同. 短

大劫者但有八十小劫耳. 長大劫者其事不

定. 如娑婆一劫比西方爲一日一夜. 如是乃

有百萬阿僧祇品. 如華嚴廣說. 以此推之

無所疑也

論佛入涅槃. 釋此經諸佛入滅事. 諸佛有六

事故入涅槃. 一爲所應成就. 衆生已竟故入

涅槃. 二者令二乘人捨小涅槃令歸大涅槃

下              欄

故. 所以然者. 如來捨此身歸法身者. 二乘

之人亦應捨此身心佛法身也. 三者爲除衆

生輕慢心故. 淺識之流取信耳目. 謂如來身

有生老病死. 與己身同. 於如來身起輕劣想.

是故今明. 佛有二身. 一反化身捨之入滅. 此

與人同. 二者法身. 無生老病死. 此與物異.

四者爲令衆生生渴仰心. 若□見不不滅必生

厭薄. 示現捨滅故生渴仰心. 五者令衆生懃

加精進悟世非常. 諸佛有三種力勝一切人.

一父母生身力勝一切人天. 二神通力勝一

切人. 三解脫力勝一切人. 雖有三力爲無常

所滅. 故知無常其力最大. 因此悟世懃修道.

六者爲己懃修道者速令成就. 是故現滅也

1法華玄論卷第十(終)

此    頁    完